burgasdotpro/wikipedia huggingface dataset:
Tercína

Tercína (alebo tercet, terza rima, tristichon) je lyrické trojveršie, viazaný verš s rýmom.
Tercína pozostáva z troch hexametrov s nasledovným rýmom: ABA-BCB-CDC... až posledné dvojveršie so združeným rýmom preberá rým z druhého verša poslednej tercíny.
Inak to možno vyjadriť tak, že tercína je poetická forma, v ktorej sa vždy párny verš z predošlej slohy rýmuje s nepárnym veršom nasledujúcej slohy. Posledná sloha je buď dvojveršová so zhodným rýmom alebo je to ojedinelý verš, ktorý sa nerýmuje. Tri verše mali umožniť konštrukciu deja či myšlienky podľa schémy téza-antitéza-syntéza.
História žánru.
V stredoveku prvýkrát tercínu použil Dante Alighieri v Božskej komédii. Prebral ju od provensalských trubadúrov, u ktorých bola populárna pod názvom "sirventés". Trojveršová sloha mala symbolizovať Svätú trojicu v rozvíjajúcej sa kresťanskej literatúre a hudbe. Sirventés boli zrejme prebrané z antickej literatúry šírením Iliady a Odysei a antických autorov užívajúcich hexameter. 
Napodobnili ho Petrarca, Lodovico Ariosto a Boccaccio. Tercína sa využívala pri tvorbe elégií, hrdinských básní a poém. Je typická pre antiku, trubadúrsku poéziu a renesanciu. 
V Anglicku sa „terza rima“ nedala tvoriť z dôvodu inej rytmiky reči. Pri prekladoch talianskej Božskej komédie sa používal jambický pentameter, na konci za tercínou C-D-C sa pridávalo dvojveršie so zhodným rýmom. Prvý básnik, ktorý ju použil, bol Geoffrey Chaucer v skladbe „Complaint to his lady“. Forma tercíny je pre angličtinu ťažká. Preto sa začal používať namiesto nej blankvers. Prvýkrát ho použil v preklade Eneidy(Aeneas) Henry Howard, lord zo Surrey. 
Používali ju však aj George Gordon Byron, Percy Bysshe Shelley, John Milton, Hardy. V 20. storočí pokračovali v jej tvorbe tiež Archibald MacLeish, W. H. Auden, Andrew Cannon, William Carlos Williams, T. S. Eliot, Derek Walcott, Clark Ashton Smith, James Merrill a Richard Wilbur. Edward Lowbury vytvoril modifikáciu „terzy rimy“ vo forme šesťslabičného verša a nazval ju "piccola terza rima" (malá tercína).
Vo francúzskej literatúre sa tercína modifikovala do formy alexandrínu.
V českej literatúre je tercína ojedinelá, použil ju Jaroslav Vrchlický pri preklade Božskej komédie.
V slovenskej poézii sa vyskytuje u Svetozára Hurbana-Vajanského a u Pavla Országha Hviezdoslava.
S. H. Vajanský: Tercíny zo zbierky "Verše" (1890), ktorý sa začína takto: 
P.O.Hviezdoslav píše: "„V tercínach na jednom mieste je sklzok, no odpustí Vajanský a Dante. Hviezdoslav pomyslel na umku Danteho, jeho formu – no ustrúhal, ale čo? Chuďas Hviezdoslav!“"
Karásek

Karásek:
Európska cesta 575

Európska cesta 575 ("E575") je európska cesta, ktorá začína v Bratislave, končí v Győri a je dlhá cca 100 kilometrov. 
Priebeh.
Európska cesta 575 začína v Bratislave na križovatke D1 (E58, E75 a E571) s R7, po ktorej pokračuje až po jej ukončenie pri Holiciach. Odkiaľ pokračuje po I/63 mestami Dunajská Streda a Veľký Meder (odtiaľ po ceste I/13) na hraničný prechod Medveďov.
Na území Maďarska pokračuje po ceste číslo 14 cez Vámosszabadi do Győru, kde sa cestou číslo 81 napája na diaľnicu M1 (E60 a E75).
Leon Battista Alberti

Leon Battista Alberti (* 18. február 1404 – † 25. apríl 1472) bol taliansky spisovateľ, umelec, básnik, kňaz, jazykovedec, šifrant a vedúci renesančný humanistický polyhistor. Jeho život opísal vo svojom diele Giorgio Vasari. 
Život a dielo.
Narodil sa v Janove a študoval v prestížnej škole učiteľa Barzizza v Padove. Neskôr študoval právo na Bolonskej univerzite. Doktorát z kanonického práva získal v roku 1428. Po štúdiách odišiel do Ríma a pôsobil ako štylista pápežských listov. So svojimi poznatkami latinčiny a taliančiny prepísal klasické životy svätcov a mučeníkov. Držal priorstvo v San Martino. Pôsobil aj ako poradca pápeža Mikuláša V. (bývalého spolužiaka z Bologne) v otázkach výstavby Ríma.
Spolu s vyhnaným pápežom Eugenom IV. odišli do Florencie. Vo Florencii bol ustanoveným kanonikom katedrály Santa Maria del Fiore. Obdivoval mohutnosť tejto katedrály a autora budovy Brunelleschiho.
V roku 1450 bol poverený prestavbou gotického chrámu Tempio Malatestiano v Rimini na pamätník miestneho vojvodcu Malatestu. Chrámu dominuje vstupná klenba, Albertiho obľúbený stavebný prvok. Strohé fasády chrámu neboli nikdy celkom dokončené. Alberti nebýval v Rimini, so svojimi spolupracovníkmi, ktorí boli zodpovední za väčšinu rekonštrukčných prác, si dopisoval. Rekonštruoval aj fasádu baziliky Santa Maria Novella, ktorá je ukážkou renesančnej architektúry a pamiatkou Florencie. Medzi jediné budovy, ktoré Alberti celé navrhol, patrí kostol San Sebastiano (1460) v Mantove a bazilika Sant´Andrea della Valle (1470) v Ríme. Venoval sa aj návrhu mesta Pienza.
Diela.
Pred rokom 1435 napísal dielo "De statua" (O soche), kde sa venoval správnemu zobrazeniu výsledného sochárskeho diela a geometrickým pomôckam určeným na správne zachycovanie pomerov. V roku 1435 vydal v latinčine dielo "De pictura" (O maliarstve), ktoré o rok neskôr pod názvom "Della pittura" preložil do taliančiny. knihu venoval umelcom ako Filippo Brunelleschi, Donatello, Lorenzo Ghiberti a Masaccio. V diele sa zaberá geometriou, optikou a jej aplikáciou v maliarstve. V tomto diele sa ako prvý vedecky venoval perspektíve.
Spis "De Re Aedificatoria" z roku 1452 je prvou renesančnou rozpravou o architektúre, podľa vzoru rímskeho spisovateľa Vitruvia a jeho diela „De architectura“. 
Medzi menšie prínosy v pionierskych oblastiach kryptografie patrí dielo "De componendis cifris", kde opísal jednu z prvých polyalfabetických šifier. Na diele D"escriptio urbis Romae" (Panoráma mesta Rím) s Albertim spolupracoval kozmograf Toscanelli. Pred smrťou vydal dialóg "De iciarchia", kde opisuje vládu Mediciovcov nad Florenciou.
Alberti napísal aj dve komédie ("Philodoxius" a "Momus"), vydal knihu básní, knihy o láske, o rodine a domácom hospodárstve, o chove koní a psov a radu ďalších spisov.
Stack ’n Surprise

 Stack ’n Surprise je rad stavebnicových produktov určených pre batoľatá, ktoré vyrába americká spoločnosť Fisher-Price, filiálka firmy Mattel. Ide o moderné detské kocky z plastu, ktoré sú doplnené valcovitými tlačidlami, ktoré po stlačení vydávajú rôzne zvuky alebo melódie. Produkty tejto sady sa môžu vzájomne kombinovať a dopĺňať, pričom niektoré vyzerajú ako tradičné kocky, iné majú napr. podobu automobilu, domčeka alebo zvieraťa. Séria sa na európskom trhu objavila roku 2009 a na Slovensku sa predáva od júla 2009.
Pedagogické hľadisko.
Hračky z tohoto radu vychádzajú z princípu stavebnice, svoju variabilitou teda pomáhajú rozvoju kombinačných a motorických funkcií dieťaťa, ku koordinácii zraku a pohybu rúk.
Produkty.
Do radu Stack ´n Surprise patrí napr. Hudobné mestečko Sillytown, Skladacie autíčka, Domčeky so zvieratkami, Veselý vláčik s prekvapením a ďalšie.
Ocenenie.
V roku 2009 získali produkty Veselý vláčik s prekvapením a Hudobné mestečko Sillytown platinovú medailu za najlepšiu hračku nezávislého poradcu Oppenheim Toy Portfolio.
Mužská dvojhra na French Open 2010

Mužská dvojhra na French Open 2010 sa hrala ako súčasť French Open 2010 od 23. do 6. júna 2010. Titul získal Španiel Rafael Nadal, ktorý vo finále porazil Švéda R. Söderlinga 6–4, 6–2, 6–4. Bol to jeho 7. grandslamový titul a 40. titul v dvojhre na okruhu ATP.
Nasadenie.
Nižšie je zoznam nasadených hráčov. V zátvorkách je kolo, v ktorom vypadli.
Stéphane Robert

Stéphane Robert (* 17. máj 1980, Montargis, Francúzsko) je súčasný francúzsky profesionálny tenista.
Discovery Channel

Discovery Channel (v minulosti The Discovery Channel) je pôvodne americký satelitný a káblový televízny kanál, ktorý založil John Hendricks a distribuuje medzinárodná spoločnosť Warner Bros. Discovery.
Prvýkrát bolo vysielanie spustené v roku 1985. V súčasnosti je kanál vysielaný celosvetovo v 155 krajinách a v 33 jazykoch.
Programovo sa kanál zameriava na dokumentárne programy, hlavne populárnu vedu, technológie a dejiny rovnako ako National Geographic a History. V Spojených štátoch je program hlavného Discovery kanála zameraný najmä na autentické témy ako napr. teoretické vyšetrovanie ("MythBusters"), automobily ("Wheeler Dealers"), zamestnania ("Deadliest Catch") a ostatné dokumenty zamerané na rodinné a vekovo mladšie publikum.
Pontormo

Jacopo Carucci (* 24. máj 1494 – † 2. január 1557), známy aj ako Jacopo da Pontormo, Jacopo Pontormo alebo Pontormo bol taliansky manieristický maliar a portrétista, predstaviteľ Florentskej školy. Jeho práce boli štýlom odklonom od perspektívnej pravidelnosti, ktorá charakterizovala umenie Florentskej renesancie. Je známy pre používanie spletených predĺžených figúr v nejasnej perspektíve. Jeho figúry niekedy vzbudzujú dojem, že „plávajú“ v priestore a popierajú zákony gravitácie.
Učil sa u majstrov ako Leonardo da Vinci, Mariotto Albertinelli, Piero di Cosimo a nakoniec ho v 1512 učil Andrea del Sarto. Tvoril najmä vo Florencii na objednávky Mediciovcov.
Rockstar Games

Rockstar Games, známy tiež ako Rockstar Games NYC, je americký herný vývojár a vydavateľ vlastnený firmou Take-Two Interactive. Rockstar Games sa stalo známe predovšetkým vďaka hrám ako Grand Theft Auto, Max Payne, Midnight Club a Red Dead Redemption. Centrála Rockstar Games je na Broadwayi v meste New York City ako súčasť budovy Take-Two Interactive. 
Rockstar Games bolo založené v meste New York City v roku 1998 anglickým producentom video hier Samom Houserom, Danom Houserom, Terrym Donovanom, Jamiem Kingom a Garym Foremanom. 
Technológia.
RAGE.
Rockstar Games si vyvinuli svoj vlastný herný engine s názvom Rockstar Advanced Game Engine (RAGE) s cieľom uľahčiť vývoj hier pre PlayStation 3, Xbox 360, Microsoft Windows a Wii systémy.
Social Club.
Rockstar Games Social Club je komunitná internetová stránka, vytvorená Rockstarom pre svoje najnovšie hry.
Externé odkazy.
Štúdiá
Florentská škola

Florentská škola predstavuje umelcov, ktorý ovplyvnili alebo boli ovplyvnení naturalistickým štýlom, vyvinutým v 14. storočí. Za zakladateľa sa považuje Giotto di Bondone.
Medzi najvýznamnejších predstaviteľov patria: Filippo Brunelleschi, Donatello, Michelangelo, Fra Angelico, Botticelli, Filippo Lippi, Masolino da Panicale, a Masaccio.
Squatting (budova)

Squatting znamená obsadenie a obydlenie prázdnej a nevyužívanej budovy. Daná budova ako aj komunita ľudí v nej sa potom nazýva squat a jej obyvatelia squatteri alebo squateri.
Squatting nie je iba o samotnom obsadení nehnuteľnosti, ktoré je často sociálnym protestom proti cenám bývania, kvôli ktorým si veľa mladých nemôže dovoliť vlastný byt, squaty sa často stávajú kultúrnymi, sociálnymi a spoločenskými centrami. Často býva spojený s politickým protestom, squatteri sú zväčša anarchisti. Výnimku tvoria squaty zo šesťdesiatych a sedemdesiatych rokov, keď príslušníci hnutia Hippies vytvárali po celých Spojených štátoch tzv. komúny.
Vo väčšine štátov je squatting nelegálny, a squatteri bývajú skôr či neskôr vyhnaní zo squatu.
Na Slovensku veľa skúseností so squattingom nie je. V deväťdesiatych rokoch existovali squaty Zelený dvor v Košiciach a Lodná v Bratislave. Od mája 2009 do mája 2011 bol v Žiline aktívny squat Palác Sofia.
Pozri aj.
Anarchizmus
Mediciovci

Mediciovci bola talianska dynastia, bohatá rodina a meštiansky rod, ktorý vládol vo Florencii od 15. do 18. storočia. Rodina pôvodne pochádzala z toskánskeho regiónu Mugello.
Už v 13. storočí boli vplyvnou a bohatou rodinou. Neskôr začali podnikať aj v bankovníctve a v roku 1397 založili svoju vlastnú banku, ktorá bola vo svojej dobe jedna z najväčších a najvplyvnejších. O vplyv rodiny sa zaslúžil Cosimo Medici v neskorom 14. storočí v čase republiky. 
Od polovice 15. storočia sa stali neoficiálnymi vládcami Florencie a roku v 1531 získali oficiálny titul florentský vojvoda. V roku 1569 bolo vojvodstvo pápežom Piom V. pre svoj teritoriálny rozmach povýšené na veľkovojvodstvo. Od tohto roku viedli Toskánske veľkovojvodstvo až do roku 1737, keď zomrel Gian Gastone de' Medici, posledný z rodu.
Z rodiny pochádzali traja pápeži (Klement VII., Lev X., Lev XI.) a dve francúzske kráľovné (Katarína Medicejská, Mária Medicejská). Počas obdobia renesancie výrazne podporovali umenie.
Rodney Mullen

Josiah Rodney Mullen (* 17. august 1966, Ganesville, Florida), známy ako Rodney Mullen, je profesionálny skateboardista. Začal so skateboardingom vo svojich desiatich rokoch po tom čo sľúbil otcovi že prestane po prvom vážnejšom zranení a že bude nosiť chrániče a keď nie, končí tiež. Vynašiel zhruba 30 rôznych trikov na skateboarde vrátane kickflipu (pôvodne "magic flip"), v roku 1983 heelflip, 360 flip a impossible.
Kariéra.
Na skateboarde začal jazdiť 1. 1. 1977 vo veku 10. Skateboarding si obľúbil, pretože to vnímal ako niečo individuálne, nie tímové. Neboli žiadny kapitáni, žiadne pravidlá. Bol úplný opak všetkých ostatných športov. Bolo to tvorivé. Mohol som jazdiť so svojím skateboardom v skateparku. Rodney sa umiestnil 4. medzi najlepšími skatermi. V roku 1981 – 1991 zvíťazil na 34 z 35 majstrovstvách.
Keďže popularita freestyle skateboardingu klesala, snažil sa ísť smerom k Street Skateboardingu
Ženská dvojhra na French Open 2010

Ženská dvojhra na French Open 2010 sa hrala ako súčasť French Open 2010 od 23. do 6. júna 2010. Titul získala nasadená sedemnástka Talianka Francesca Schiavoneová, ktorá vo finále porazila turnajovú sedmičku Austrálčanku Samanthu Stosurovú za 98 minút v dvoch setoch 6:4, 7:6 (2). Bol to jej prvý grandslamový titul a 4. titul v dvojhre na okruhu WTA. Ide o historicky prvú singlovú grandslamovú trofej pre Taliansko v kategórii žien.
Nasadenie.
Nižšie je zoznam nasadených hráčok. V zátvorkách je kolo, v ktorom vypadli.
Kostol Narodenia Panny Márie (Bratislava)

Kostol narodenia Panny Márie je rímskokatolícky kostol nachádzajúci sa v Bratislave Karlovej Vsi - Dlhé diely.
Kostol bol vysvätený 8. septembra 1995. Dňa 1. januára 1996 sa kostol stal farským kostolom.
Squatting

Squatting (príslušná osoba je squatter alebo squater) môže byť:
Squatter je austrálska hra, pozri Squatter (hra).
Squat

Squat môže byť:
Mužská štvorhra na French Open 2010

Mužská štvorhra na French Open 2010 sa hrala ako súčasť French Open 2010 od 26. mája do 5. júna 2010. Titul získali Kanaďan Daniel Nestor a Srb Nenad Zimonjić, ktorí vo finále porazili česko-indický pár Lukáš Dlouhý, Leander Paes 7-5, 6-2. Pre D. Nestora to bol šiesty a pre N. Zimonjića tretí grandslamový titul vo štvorhre na okruhu ATP.
Metlobal

Metlobal je fiktívny šport zo série kníh o Harrym Potterovi. Hráči sa pohybujú vzduchom na lietajúcich metlách. Jedno družstvo má sedem hráčov: 3 triafačov, 2 odrážačov, 1 strážcu a 1 stíhača. Hrá sa so štyrmi loptami: 
Šport.
V roku 2005 vznikol metlobal ako genderovo-zmiešaný kontaktný šport hraný na medzinárodnej úrovni. V roku 2010 vznikla medzinárodná metlobalová asociácia (IQA ), ktorá zjednotila pravidlá tohto športu. Na odlíšenie športu od fiktívnej hry sa používa aj názov muklovský metlobal (muggle quidditch). Na Slovensku sú 2 tímy muklovského metlobalu - "Pressburg Phantoms" v Bratislave a "Cassovia Crows" v Košiciach. Na medzinárodnej úrovni reprezentuje Slovensko národný metlobalový "Team Slovakia". Slovenské tímy zastrešuje u nás "Slovenská Quidditch Asociácia".
Nová Stráž

Nová Stráž (historicky , , ) je od roku 1980 súčasťou mesta Komárno. Nachádza sa tu rímskokatolícky kostol, ktorý bol postavený v roku 1910 v neoklasickom štýle.
Medzinárodná cesta

Medzinárodná cesta je cesta, rýchlostná cesta alebo diaľnica, prechádzajúca územím viacerých štátov. V našom ponímaní ide o pozemné komunikácie, zaradené do európskej siete medzinárodných ciest, označované ako Európska cesta. 
Sieť európskych medzinárodných ciest má na starosti Európska hospodárska komisia OSN (UNECE). Používané číslovanie sa od vnútroštátneho číslovania odlišuje predponou „E“ (E50 a pod.). 
Medzinárodné cesty existujú aj v iných častiach sveta, napr. Panamerická magistrála v Severnej a Južnej Amerike a ázijská sieť diaľnic.
Erik Ivar Fredholm

Erik Ivar Fredholm (* 7. apríl 1866, Štokholm, Švédsko – † 17. august 1927, Mörby, Švédsko) bol švédsky matematik. Je známy predovšetkým ako zakladateľ modernej teórie integrálnych rovníc. Článok, ktorý v roku 1903 publikoval v časopise "Acta Mathematica" je považovaný za jeden z míľnikov pri vzniku teórie operátorov. Je po ňom pomenovaný lunárny kráter Fredholm, ako aj veľké množstvo matematických viet a konceptov.
F. Murray Abraham

Fahrid Murray Abraham (* 24. október 1939, Pittsburgh, Pensylvánia, USA) je americký herec.
Životopis.
Narodil sa v Pittsburghu matke talianskeho pôvodu, ktorá pracovala ako domovníčka a otcovi asýrskeho pôvodu, automechanikovi, ktorý emigroval zo Sýrie v roku 1920. Štúdiá začal na univerzite v Texase v meste El Paso neďaleko mexických hraníc. Medzitým študoval taktiež pod taktovkou herečky Uty Hagen v New Yorku. Jeho herecká kariéra začala v Los Angeles úlohou v inscenácii The Wonderful Ice Cream Suit. 
Kariéra.
Mohli sme ho vidieť v miniúlohe policajta po boku Al Pacina vo filme Serpico. Do povedomia verejnosti sa zapísal televíznou sériou Fruit of the Loom. Najväčší úspech mu však zabezpečil český režisér Miloš Forman, ktorý ho obsadil do filmu Amadeus, kde si zahral Mozartovho protivníka, talianskeho skladateľa Salieriho. Táto úloha mu vyniesla Oscara a Zlatý glóbus. Potom bol obsadzovaný najmä v divadle, predovšetkým do úloh Shakespearových hier ako Othello alebo Richard III. Medzi jeho najznámejšie filmy patria "", "Zjazvená tvár", "Meno ruže" alebo "13 duchov".
Izabela Bavorská (1371 – 1435)

Izabela Bavorská (* okolo 1370, Mníchov – † 29. september 1435, Paríž, Francúzsko) bola francúzska kráľovna ako manželka Karola VI. z dynastie Valois.
Deti.
V manželstve uzavretom 17. júla 1385 sa narodilo dvanásť detí:
Sofija Vasilievna Kovalevská

Sofija Vasilievna Kovalevská (; * 15. január 1850, Moskva, Ruská ríša - † 10. február 1891, Štokholm, Švédsko) bola ruská matematička pôsobiaca najmä v Švédsku a Nemecku. Je známa najmä vďaka významnému prínosu v oblastiach matematickej analýzy (najmä diferenciálnych rovníc) a mechaniky. V oblasti parciálnych diferenciálnych rovníc je po nej pomenovaná Cauchyho-Kovalevskej veta. Poznala sa so spisovateľom F. M. Dostojevským, v jej pamätiach je opísané ich stretnutie v Petrohrade.
Európske cesty I. triedy

Európske cesty I. triedy (alebo Medzinárodné cesty I. triedy) predstavujú sieť nosných a priľahlých ciest európskeho významu, zaradených do európskej siete medzinárodných ciest. Túto sieť dopĺňa sústava odbočných, prepojovacích a pripojovacích európskych ciest II. triedy.
Európske cesty na Slovensku.
Slovenskom prechádzajú tieto európske cesty:
Zohar Manna

Zohar Manna (* 17. január 1939, Haifa, Izrael – † 30. august 2018, Netanya, Izrael) bol americký informatik a profesor na Stanfordovej univerzite. 
Je známy predovšetkým ako autor knihy "The Mathematical Theory of Computation" vydanej v roku 1974, jednej z prvých kníh poskytujúcich systematický výklad matematickej teórie programovania. Je autorom aj viacerých iných kníh, najmä o teórii programovania a temporálnej logike.
Ivar Otto Bendixson

Ivar Otto Bendixson (* 1. august 1861, Štokholm, Švédsko – † 29. november 1935, Štokholm, Švédsko) bol švédsky matematik. Spočiatku sa zaoberal najmä základmi matematiky, predovšetkým teóriou množín, kde rozvíjal myšlienky Georga Cantora. Zaoberal sa tiež topológiou a algebrou. Neskôr sa začal zaujímať aj o aplikovanú matematiku, významný je najmä jeho prínos v oblasti diferenciálnych rovníc.
Ropná škvrna

Ropná škvrna je škvrna, ktorá vzniká v dôsledku úniku tekutej ropy, či iného ropného produktu do okolitého prostredia v dôsledku ľudskej činnosti. Ide o druh znečistenia.
Termín je často chápaný na označenie úniku ropnej látky do oceánu, či do pobrežných vôd, ale vo všeobecnom chápaní označuje akékoľvek vyliatie ropnej látky do prostredia. Môže ísť o vyliatie surovej nespracovanej ropy, rafinovanej ropy, benzínu, nafty atď. Pri úniku ropných látok často trvá mesiace až roky, než sa prostredie opätovne vyčistí do pôvodného stavu pred únikom. Mimo ľudského zavinenia sa môže ropa do prostredia dostať tiež prírodnými pochodmi únikom z miest, kde bola akumulovaná. Väčšina znečistení ľuďmi je spôsobená únikom ropných látok z pevniny, ale najväčšej pozornosti sa dostáva nehodám tankerov, či ťažobných plošín.
Keďže ropné látky sú ľahšie než voda, plávajú na jej povrchu a vytvárajú tak mikrofilm, ktorý je nebezpečný pre život a to ako z dôvodov nepriepustnosti kyslíku, tak napríklad z obalenia živočíchov ropou.
Fragile (Yes)

Fragile je štvrtý album od skupiny Yes, v štýle progresívneho rocku, ktorý bol vydaný v roku 1971. Je to prvý album vydaný s novým hráčom na klávesy Rickom Wakemanom po odchode Tonyho Kayea. Takisto sa na obale po prvýkrát objavuje maľba výtvarníka Rogera Deana.
Karel Camrda

Karel Camrda (* 26. október 1964, Tábor) je bývalý česlo-slovenský reprezentant v cyklokrose. Pri svojom premiérovom štarte v roku 1988 získal vo švajčiarskom Hägendorfe titul amatérskeho majstra sveta v tejto cyklistickej disciplíne. V mrazivom počasí a bahnitom teréne sa vtedy dokázal najlepšie vysporiadať s nástrahami náročnej trate. V roku 1990 prešiel k profesionálom a o dva roky neskôr (1992) získal medzi profesionálmi na majstrovstvách sveta v anglickom Leedsi striebro.
Cyklokros v rodine.
Pochádza z cyklistickej rodiny. Na majstrovstvách sveta a vo Svetovom pohári v cyklokrose jazdil aj jeho brat Pavel Camrda starší (nar. 3. decembra 1968) a cyklokrosu sa venoval aj najmladší brat Luděk. V roku 2009 sa cyklistike a cyklokrosu zvlášť začal venovať aj Pavel Camrda mladší, synovec Karla a syn Pavla staršieho.
Profesionálna kariéra.
Svoju profesionálnu kariéru absolvoval v týchto tímoch:
Ocenenia.
Kráľ cyklistiky 1992
Robert W. Clarke Trophy

Robert W. Clarke Trophy je trofej pre víťazný tím play-off Západnej konferencie Americkej hokejovej ligy (AHL). Pôvodne bola udeľovaná víťazovi Južnej konferencie a divízie.
Víťaz trofeje postupuje do záverečných bojov o Calder Cup. Trofej získal sedemkrát klub Rochester Americans.
Trofej bola pomenovaná podľa bývalého predsedu predstavenstva AHL. Víťaz play-off Východnej konferencie je ocenený Richard F. Canning Trophy.
Richard F. Canning Trophy

Richard F. Canning Trophy je trofej pre víťazný tím play-off Východnej konferencie American Hockey League (AHL). Pôvodne bola udeľovaná víťazovi Severnej konferencie a divízie.
Víťaz trofeje postupuje do záverečných bojov o Calder Cup. Najčastejšie - štyrikrát - trofej získal klub Hershey Bears.
Trofej je pomenovaná podľa bývalého prezidenta AHL. Víťaz play-off Západnej konferencie je ocenený Robert W. Clarke Trophy.
Michael Condon Memorial Award

Michael Condon Memorial Award je každoročne udeľované ocenenie pre najlepšieho rozhodcu v American Hockey League. Nesie v názve meno dlhoročného čiarového rozhodcu Mikea Condona, ktorý zomrel v priebehu sezóny 2001/02, odkedy je trofej udeľovaná.
Hetrik Gordieho Howea

Hetrik Gordieho Howea je hokejový pojem pre hetrik, ktorý hráč zaznamená, keď si v jednom zápase pripíše gól, asistenciu a bitku. Pomenovaný je po hokejovej legende, Gordiem Howeovi, ktorý bol známy pre umenie hrať pekný hokej a pobiť sa. 
Prvý známy hetrik Gordieho Howea bol zaznamenaný v roku 1917 Harrym Cameronom z Toronto Arenas, ktorý je členom Hokejovej siene slávy. Gordie Howe, napriek tomu, že je po ňom hetrik pomenovaný, ho dosiahol iba dvakrát v kariére. Považovaný za vodcu tejto štatistiky je Brendan Shanahan, ktorý ho získal 17 krát. 
Nejde o oficiálnu štatistiku. Hokejový magazín "The Hockey News" ju vyhlasuje až od roku 1996. Jediné tímy, ktoré si pre svoj tím zapisujú túto štatistiku, sú San Jose Sharks, Calgary Flames, Nashville Predators, Edmonton Oilers, Ottawa Senators, Pittsburgh Penguins a Montreal Canadiens.
Punch Broadbent

Harold Lawton "Punch" Broadbent (* 13. júl 1892, Ottawa, Ontario – † 5. marec 1971, Ottawa, Ontario) bol kanadský profesionálny hokejista. Od roku 1962 je členom hokejovej siene slávy.
Ženská štvorhra na French Open 2010

Ženská štvohra na French Open 2010 sa hrala ako súčasť French Open 2010 od 26. mája do 5. júna 2010.
Babe Dye

Cecil Henry "Babe" Dye (* 13. máj 1898, Hamilton, Ontário, Kanada – † 3. január 1962, Chicago, Illinois, USA) bol kanadský profesionálny hokejista. Od roku 1970 je členom hokejovej siene slávy.
Les Cunningham Award

Les Cunningham Award je každoročne udeľované ocenenie „najužitočnejšiemu hráčovi“ základnej časti American Hockey League, ktorého volia ligoví hráči spoločne s novinármi.
Trofej bola po prvýkrát udelená po sezóne 1947/48, a je pomenovaná po bývalom hráčovi klubu Cleveland Barons menom Les Cunningham, ktorý bol päťnásobne zvolený do All-Star tímu AHL a trikrát zdvihol nad hlavu Calder Cup. V čase ukončenia kariéry viedol historické kanadské bodovanie súťaže.
John B. Sollenberger Trophy

John B. Sollenberger Trophy je trofej pre najproduktívnejšieho hráča základnej časti sezóny American Hockey League (AHL).
Trofej je od roku 1955 pomenovaná po Johna B. Sollenbergera. Pôvodne sa trofej volala po hráčovi menom Wally Kilrea, ktorý bol držiteľom rekordného počtu bodov za sezónu. Hneď v prvej sezóne 1947/48, keď sa trofej udeľovala, sa pomenovala podľa iného hokejistu - Carl Liscombe bol jej prvým držiteľom a zároveň v danej sezóne prekonal Kilreov rekord.
Európske cesty II. triedy

Európske cesty II. triedy (tiež Medzinárodné cesty) predstavujú sieť odbočných, prepojovacích a pripojovacích ciest európskeho významu, zaradených do európskej siete medzinárodných ciest. Táto sieť dopĺňa sústavu európskych ciest I. triedy.
Zoznam európskych medzinárodných ciest II. triedy.
Európske cesty na Slovensku.
Slovenskom prechádzajú tieto európske cesty:
Madridské spoločenstvo

Madridské spoločenstvo je jedno zo sedemnástich španielskych autonómnych spoločenstiev. Nachádza sa v geografickom strede Španielska na severe historického regiónu Nová Kastília. V oblasti žije približne 6,2 milióna obyvateľov, ktorí žijú hlavne v metropolitnej oblasti Madrid.
Geografia.
Susedí s ďalšími dvoma autonómnymi spoločenstvami. Na severe Kastília-La Mancha, ktorých spoločnú hranicu tvorí Kastílske pohorie a na juhu Kastília-León. Pramenia tu významné rieky ako Guadarrama, Jarama, Henares, Tajo a Manzanares, ktorá tečie cez mesto Madrid.
Najväčšími mestami Madridského spoločenstva sú Madrid, Móstoles, Alcalá de Henares a Fuenlabrada.
Kantábrijské vrchy

Kantábrijské vrchy (normovaný názov; staršie názvy: Kantaberské vrchy, Kantaberské pohorie) je rozľahlé pohorie na severe Španielska pri Biskajskom zálive. V pohorí je hustá sieť turistických a horolezeckých trás a lyžiarske strediská Alto Campoo, Valgrande-Pajares a Manzaneda. Najznámejšia časť pohoria je Picos de Europa v centrálnej časti pohoria s najvyšším vrchom Torre de Cerredo. Pohorie sa rozkladá na území týchto autonómnych spoločenstiev: Galícia, Astúria, Kantábria, Kastília-León a Baskicko.
V oblasti žijú špecifické druhy živočíchov ako populácia medveďa hnedého (ktorá sa staršie označovala ako poddruh "Ursus arctos pyrenaicus"), ktorej hrozí vyhynutie, a hlucháň pyrenejský ("Tetrao urogallus cantabricus"). Žijú tu značné populácie vlkov a supov.
V minulosti sa na tomto území ťažili viaceré ťažké kovy, ale v súčasnosti ťažba upadla. V pohorí sa nachádzajú národné parky Picos de Europa, ktorý je zároveň biosférickou rezerváciou a Somiedo. Súčasťou pohoria sú aj viaceré maloplošné územia, ktorá patria do systému Natura 2000 a chránené vtáčie územie.
Richard Bellman

Richard Ernest Bellman (* 26. august 1920, New York, USA – † 19. marec 1984, Los Angeles, Kalifornia bol americký aplikovaný matematik, známy predovšetkým ako objaviteľ optimalizačnej metódy známej ako dynamické programovanie. Zaoberal sa tiež matematickou teóriou riadenia. Spoločne s Lesterom Fordom je spoluobjaviteľom tzv. Bellmanovho-Fordovho algoritmu na výpočet najkratšej cesty v ohodnotenom grafe. Počas svojho života publikoval veľké množstvo vedeckých článkov. V roku 1970 dostal Wienerovu cenu za aplikovanú matematiku.
Liège

Liège (historický slovenský názov "Lutych") je hlavné mesto provincie Lutyšsko, ležiacej na východe Belgicka. Liège je najdôležitejším kultúrnym centrom frankofónneho Valónska a od roku 1817 sídlom univerzity.
Dejiny.
Podľa archeologických výskumov bolo územie Liège osídlené už pred viac ako 200 000 rokmi. V období Rimanov existovala na území mesta osada. Prvá zmienka o meste pochádza z roku 705, kedy bol v Liège zavraždený maastrichtský biskup Sv. Lambert. Jeho nástupca Sv. Hubert nato premiestnil sídlo biskupstva do Maastrichtu.
Neskôr sa Liège stalo hlavným mestom kniežatstva, ktoré existovalo v rokoch 980 – 1795.
Roku 1795 bolo kniežatstvo anektované Francúzskom a v rokoch 1815 – 1830 bolo súčasťou Holandska. Od belgickej revolúcie v roku 1830 je mesto súčasťou Belgicka.
Obyvateľstvo.
Aglomerácia Liège má približne 476 000 obyvateľov, z toho samotné mesto približne 187 000 (2006). Mesto (znázornené červeno) zahŕňa bývalé obce Angleur, Bressoux, Chênée, Glain, Grivegnée, Jupille, Liège, Rocourt a Wandre, štvrť Sclessin obce Ougrée a niekoľko ulíc obcí Ans, Saint-Nicolas a Vottem. Mestská aglomerácia má a tvoria ju obce Seraing, Saint-Nicolas, Ans, Herstal, Beyne-Heusay, Fléron, Chaudfontaine, Esneux a Flémalle (na mape oranžovo).
Mestské časti.
Od 1. januára 1977 mesto Liège pozostáva z týchto častí (bývalých obcí):
Liège
Glain
Rocourt
Bressoux
Jupille-sur-Meuse
Wandre
Grivegnée
Angleur
Chênée
Vicente del Bosque

Vicente del Bosque González (* 23. december 1950, Salamanca, Španielsko) je bývalý španielsky futbalista a futbalový tréner.
Úspechy.
Hráčske.
Real Madrid
Trénerské.
Real Madrid
Miloš Soboňa

Miloš Soboňa (* 25. november 1975, Levice) je bývalý slovenský futbalový reprezentant. Hrával na poste obrancu. Svoju kariéru ukončil vo veku 28 rokov zo zdravotných dôvodov.
V roku 1995 odohral reprezentačné stretnutie proti , vo veku 19 rokov a 264 dní sa stal najmladším reprezentantom v histórii samostatného Slovenska. Tento rekord však prekonal ešte ten istý rok Miroslav Karhan. Je tiež bývalým reprezentantom .
Marie de France

Marie de France (12. stor.) bola francúzska poetka na dvore Henricha II. Plantageneta a jeho manželky Eleonóry Akvitánskej.
Život.
Presný dátum jej narodenia ani skonu nie je známy. Usudzuje sa, že svoje diela napísala medzi rokmi 1160 - 1205. Diela dedikovala osobám na kráľovskom dvore a podpisovala sa menom Marie de France ako "„Marie ai num, si sui de France“", čo v preklade znamená: "„Volám sa Marie, som z Francúzska“". Bola šľachtičná, a preto s určitosťou pochádzala buď z Île-de-France alebo Bretónska.
Dielo.
Je napísané v anglo-normanskom jazyku. Prekladala aj z latinčiny. Okrem toho písala vo svojom materinskom jazyku, teda vo francúzštine. Patrí k autorom, ktorí znázorňovali vo svojich dielach kurtoáznu lásku a čerpali príbehy z bretónskych legiend alebo z iných spracovaní týchto legiend. Svoje diela venovala kráľovi Henrichovi II.. Pravdepodobne bola opátkou v kláštore v Readingu alebo Barkingu.
Štvorpólový magnet

Štvorpólový magnet je skupina štyroch rovnakých magnetov, ktoré navzájom zvierajú uhol 90°. Štvorpólové magnety vytvárajú magnetické pole, ktorého veľkosť rastie rýchlo s radiálnou vzdialenosťou od svojej pozdĺžnej osi. Používajú sa na zaostrovanie lúčov častíc. Okrem permanentných je možné použiť i elektromagnety.
Zmiešaná štvorhra na French Open 2010

Zmiešaná štvorhra na French Open 2010 sa hrala ako súčasť French Open 2010 od 26. mája do 3. júna. 
Nasadenie.
Nižšie je zoznam nasadených hráčov. V zátvorkách je kolo, v ktorom vypadli.
R (rozlišovacia stránka)

R môže byť:
Úrad vysokého komisára OSN pre utečencov

Úrad vysokého komisára OSN pre utečencov (angl. United Nations High Commissioner for Refugees, skratka UNHCR ) je úrad OSN, ktorý poskytuje ochranu utečencom, ktorí ju nemajú vo vlastnej krajine, teda v podstate dohľad nad dodržiavaním Ženevského dohovoru z roku 1951 a Newyorského protokolu z roku 1967. Monitoruje a analyzuje situáciu v dodržiavaní ľudských práv vo svete a podáva návrhy na ich riešenie. 
Úrad vznikol 14. decembra 1950. Sídli v Ženeve. V roku 1993 zriadil UNHCR styčný úrad v Bratislave.
Hlavou úradu je vysoký komisár OSN pre utečencov, Filippo Grandi, zvolený 1. januára 2016.
Majstrovstvá Európy vo futbale 1996

Majstrovstvá Európy vo futbale 1996 boli 10. Majstrovstvá Európy vo futbale. Konali sa v Anglicku od 8. júna do 30. júna 1996. Víťazom turnaja sa stala reprezentácia Nemecka, keď vo finále porazila reprezentáciu Česka 2-1. Najlepším strelcom sa stal Alan Shearer s 5 gólmi.
Kvalifikácia.
Do kvalifikácie Majstrovstiev Európy roku 1996 vstúpilo celkom 47 tímov, ktoré bojovali celkovo o 18 postupových miest na záverečný finálový turnaj. Anglicko ako hostiteľ majstrovstiev a ako obhajca sa kvalifikoval automaticky, a tak sa bojovalo o 16 miest.
Kvalifikované tímy:
"* Od rozdelenia Česko-Slovenska."
"** Od rozdelenia ZSSR."
Tubular Bells

Tubular Bells je prvý album britského multiinštrumentalistu a skladateľa Mika Oldfielda vydaný v roku 1973. Zároveň sa stal prvým titulom nového hudobného vydavateľstva Virgin Records, ktoré založil Richard Branson. Album je rozdelený na dve inštrumentálne skladby, z ktorých každá zaberala na pôvodnom vydaní celú jednu stranu LP platne. Väčšinu nástrojov nahral Oldfield úplne sám. 
Oldfieldov priateľ, skladateľ David Bedford neskôr prepracoval "Tubular Bells" do orchestrálnej podoby. Táto verzia bola ako "The Orchestral Tubular Bells" vydaná v roku 1975 ako samostatný album. Oldfield v roku 2003 (pri príležitosti 30. výročia vydania pôvodného albumu) úplne novo nahral celý "Tubular Bells" a táto nahrávka bola v rovnaký rok vydaná pod názvom "Tubular Bells 2003". 
Mike Oldfield tiež vydal dva albumy, ktorá akoby nadväzujú na pôvodný "Tubular Bells". Album "Tubular Bells II" vyšiel v roku 1992, "Tubular Bells III v roku 1998. "
Album "Tubular Bells" dosiahol značný úspech. V auguste 1973 sa dostal na prvé miesto v britskom rebríčku predajnosti albumov, v Spojených štátoch sa najvyššie vyšplhal v apríli 1974 na 3. priečku. Úvodná časť "Tubular Bells" bola tiež použitá v horore "Vyháňač diabla" ().
Rockstar Lincoln

Rockstar Lincoln (predtým Tarantula Studios) je softvérové štúdio v meste Lincoln v East Midlans, Anglicko. Je zamerané hlavne na zabezpečovanie kvality a lokalizácie softvéru. Zodpovedá tiež za testovanie a preklad hier vytvorených Rockstarom.
Buchara

Buchara (slovenský normovaný názov; po uzbecky: "Buxoro") je mesto v Uzbekistane a hlavné mesto Bucharskej administratívnej jednotky. Počtom 263 500 (2009) obyvateľov sa zaraďuje na piatu priečku v krajine.
Dejiny mesta siahajú ďaleko do praveku, kedy tu stála oáza, na mieste ktorej bolo v roku 500 pred Kr. založené mesto. Historické jadro Buchary je vďaka zachovaným pamiatkam od roku 1993 zapísané na zozname Svetového dedičstva UNESCO.
Miroslav Sovič

Miroslav Sovič (* 9. marec 1970) je bývalý slovenský futbalový reprezentant. Hrával na pozícii stredopoliara. Počas svojej kariéry obliekal dresy viacerých mužstiev, jeho posledným klubom boli MFK Košice. Jeho bratia Jaroslav a Mikúlaš sú tiež futbalisti. Momentálne je hlavným trénerom futbalového klubu FC Košice.
Serverová farma

Serverová farma je vzájomné prepojenie viacerých výkonných serverov. Slúži na uchovávanie a spracovanie veľkého množstva dát. Príkladom je serverová farma vo výskumnom centre CERN vo Švajčiarsku, ktorá obsahuje okolo 5000 až 6000 serverov, schopných za jednu sekundu uložiť až 2,5 GB dát. Serverové farmy spotrebujú veľké množstvo elektrickej energie, a preto niektoré musia mať vybudovanú vlastnú elektráreň. Pre zníženie závislosti od elektrickej energie sú na väčšine moderných budov, v ktorých sa nachádzajú serverové farmy umiestnené fotovoltaické články.
V prípade nefunkčnosti, respektíve náhleho výpadku serverovej farmy môže dôjsť k obrovským škodám. Preto sú všetky servery zálohované batériami, prípadne dieslovými generátormi, majú nezávislé prípojky elektrickej energie a vody.
Jozef Dubán

Jozef „Dodo“ Dubán (* 7. jún 1964, Bátorove Kosihy – † 25. apríl 2003, Bratislava) bol spevák a gitarista skupín Money Factor a Tublatanka. Vyštudoval právo, vydal sólový album a účinkoval na Novej scéne v muzikáli Kráľ Dávid.
Money Factor (1988 do 1993).
Karol Radvanszky, Zsolt Csókás, Tibor Fazekas spolu s Dodom Dubánom založili v obci Bátorove Kosihy v roku 1988 hard rockovú skupinu Money Factor. Dodo Dubán v nej účinkoval ako spevák a gitarista. V roku 1992 nahrali svoj debutový album Svadba čertov, na ktorom boli hity ako "„Zostreľ ma prvou ranou“", ale hlavne "„Vráť trochu lásky medzi nás“", ktorá je považovaná za jednu z najlepších slovenských rockových balád. V roku 1993 Dodo Dubán opustil Money Factor, kde ho nahradil Jozef Banovič (známy aj ako D. C.).
Tublatanka a vlastné projekty (1993 do 2003).
Keďže Maťo Ďurinda nemohol nájsť náhradu za odchádzajúceho Paľa Horvátha, oslovil Doda Dubána. Ten jeho ponuku prijal a pripojil sa k Tublatanke. V novom obsadení populárnej hard-rockovej formácie Dubán hral na sprievodnú gitaru a na niektorých skladbách sa podieľal aj autorsky. Na Eurovision song contest roku 1994 súťažila skupina so skladbou "„Nekonečná pieseň“" a obsadila 17. miesto. V roku 1995 nahrali album "Znovuzrodenie" a skupina sa v štýle stávala viac popovejšia. Svoj druhý a posledný štúdiový album nahral Dodo Dubán s Tublatankou v roku 2001 pod názvom "Pánska jazda".
Aby zostal verný svojmu rockovému štýlu, vydáva v roku 1996 svoj sólový album "Survive The Night", na ktorom spolupracoval s ľuďmi ako Miloš Doležal, Karel Adam, Daniel Haftein, Jaroslav Bartoň, Libor Matejčík, Erich Procházka, Karol Radvanský, Juraj Topor, Pavol Kvassay, Pavol Repa, Anton Popovič a ďalší. Album obsahoval 13 piesní, väčšinou v angličtine.
O dva roky neskôr v r. 1998 spieval na Novej scéne v pôvodnom slovenskom muzikáli Kráľ Dávid.
Úmrtie.
Po tom, čo ho opustila operetná speváčka Jana Šomóšiová, s ktorou žil osem rokov, trpel Dodo Dubán depresiou. V piatok podvečer 25. apríla 2003 vyskočil z okna svojho bytu na siedmom poschodí na Hraničnej ulici v bratislavskom Prievoze. Podľa informácií polície našli Dubánovo telo ležať pred domom a s ťažkými zraneniami ho previezli do nemocnice. Tam na následky zranení zomrel. V ten deň mal s Tublatankou krstiť výberový album "Zlatá Tublatanka 20 rockov".
Pocty.
Na jeho počesť pri odovzdávaní cien Slávik 2003 naspievali Miko Hladký zo skupiny Gladiator, Kuko z Horkýže Slíže, Igor Timko z No Name, Martin Máček z Babylonu, Kuly z Desmodu, Vratko Rohoň z Iné Kafe, Rasťo Kopina z Nocadeň a Robo Papp nové podanie piesne "„Vráť trochu lásky medzi nás“", ktorá sa opäť stala v rádiách hitom. Táto verzia vyšla v r. 2004 ako bonus na reedícii albumu "Svadba čertov", ktorá tiež obsahovala 4 predtým nevydané piesne a demá nahrané Dodom Dubánom.
Tublatanka nahrala na svoj album "Patriot" z roku 2005 "„Pieseň pre Doda“", pre ktorú nakrútila aj videoklip.
Oš

Oš (Kirgizsky: ) je druhé najväčšie mesto v Kirgizsku. Leží v údolí Fergana v juhozápadnej časti krajiny. Osídlenie mesta je doložené viac ako 3000 rokov. V súčasnosti má okolo 220 000 (2003) obyvateľov a je známe svojou širokou etnicitou.
Patrick Kluivert

Patrick Stephan Kluivert (* 1. júl 1976, Amsterdam) je bývalý holandský futbalový reprezentant, ktorý hrával na pozícií útočníka. Počas svojej kariéry hrával za kluby Ajax Amsterdam, AC Miláno, FC Barcelona, Newcastle United, Valencia CF, PSV Eindhoven a Lille OSC. Predovšetkým v drese Ajaxu a Barcelony sa prejavil jeho futbalový talent. Úspešné bolo jeho pôsobenie aj v , kde drží rekord v počte strelených gólov.
Životopis.
Narodil sa v Amsterdame v rodine, ktorá má predkov zo Surinamu a Curaçaa. Po roku v drese Schellingwoude sa stal členom mládežníckej akadémie Ajaxu. Už v mládežníckom veku reprezentoval svoju krajinu v jednotlivých vekových kategóriach. V roku 1994 sa stal členom prvého mužstva Ajaxu. Bol súčasťou tzv. zlatej generácie futbalistov Ajaxu zo začiatku 90. rokov. K ostatným hráčom tímu patrili tiež odchovanci klubu - Edgar Davids, Clarence Seedorf a Edwin van der Sar. Spolu získali titul v Lige majstrov v roku 1995. O dva roky neskôr v dôsledku Bosmanovho pravidla prestúpil do AC Miláno. Tu odohral len jednu sezónu, než sa presunul do katalánskeho klubu FC Barcelona.
V drese Barcy ho opäť viedol tréner Louis van Gaal, jeho učiteľ ešte z pôsobenia v Ajaxe. Kluivert utvoril úspešné útočné duo s Rivaldom a pomohol klubu získať titul v La Lige v roku 1999.
V roku 2004 odišiel do klubu anglickej Premier League Newcastle United. Tu hrával v útoku s Alanom Shearer a napriek ich streleckej potencii sa klub rozhodol Kluivertovi nepredĺžiť kontrakt. Neskôr nasledoval návrat do Španielska, kde hrával za Valenciu. Väčšinu jeho pôsobenia v tomto klube však bol zranený. Napriek úvahám o návrate do Ajaxu sa jeho novým klubom stal konkurenčný PSV Eindhoven, s ktorým podpísal ročnú zmluvu. Jeho posledným klubom bol francúzsky Lille OSC.
Pere Riba

Pere Riba (* 7. apríl 1988, Barcelona, Španielsko) je súčasný španielsky profesionálny tenista. Aktuálne (máj 2010) je na 96. mieste medzinárodného rebríčka ATP.
Normálové zrýchlenie

Normálové zrýchlenie (najmä pri pohybe po kružnici nazývané aj dostredivé zrýchlenie alebo centripetálne zrýchlenie) je zložka zrýchlenia v smere hlavnej normály trajektórie pohybu. Je to vektorová veličina, ktorá charakterizuje časovú zmenu smeru rýchlosti. Označuje sa formula_1 a má jednotku m.s-2. Platí:
kde
Opakom normálového zrýchlenia je tangenciálne zrýchlenie. Súčet normálového a tangenciálneho zrýchlenia je (celkové) zrýchlenie.
Liam O’Flaherty

Liam O’Flaherty (* 28. august 1896, Inishmore, Írsko – † 7. september 1984, Dublin, Írsko) bol írsky spisovateľ. Študoval na University College Dublin a okolo roku 1920 patril k jedným z najobľúbenejších írskych autorov románov a poviedok. Niektoré z jeho príbehov boli sfilmované, hlavne v období 30. rokov 20. storočia. Napriek tomu, že jeho rodnou rečou bola írčina, písal v angličtine.
Dielo.
Napísal viac diel a v slovenčine vyšlo:
Zoznam hradov a zámkov v Rakúsku

Tento súpis zahŕňa Hrady a zámky v Rakúsku. Súpis je členený podľa rakúskych spolkových krajín a v rámci krajín abecedne.
Rojkovské rašelinisko

Rojkovské rašelinisko je prírodná rezervácia v katastrálnom území obce Stankovany a časti Rojkov v okrese Ružomberok.
Predmetom ochrany je jedinečné rašelinisko s uhličitými prameňmi a s prelínaním prírodných spoločenstiev. Po ťažbe rašeliny vznikli malé jazierka. Ochrana tohto malého územia začala v roku 1950 vyhlásením za rezerváciu. Blízko rašeliniska sa nachádza aj prírodná pamiatka Rojkovská travertínová kopa. Od roku 2010 územie ohrozuje výstavba diaľnice D1.
Výmera chráneného územia 4. stupňa predstavuje a organizačne patrí pod správu NP Veľká Fatra.
Chania

Chania (grécky: Χανιά, turecky: نيه - Hanya, staršia forma názvu: Chanea) je prístavné mesto ležiace na severozápadnom pobreží gréckeho ostrova Kréta. 
V meste žije 55 000 obyvateľov a je tak po Iraklione druhým najľudnatejším mestom ostrova. 
Už v roku 2000 pred Kr. bola Chania jedným z centier Minojskej kultúry, neskôr sa tu striedali kultúry Ríma, Byzancie, Benátok, Osmanskej ríše a Grécka. Chania bola do roku 1972 hlavným mestom ostrova, dnes je centrom rovnomennej krajskej jednotky.
Survive The Night

Survive The Night je jediný sólový album Doda Dubána ktorý vyšiel v roku 1996. Album bol doprevádzaný singlom „Kill The War“.
Popis.
Na začiatku roka 1996 vychádza členovi formácie Tublatanka Dodovi Dubánovi sólový album "Survive The Night". Na tomto projekte zostal Dodo Dubán verný rockovému štýlu. Do päťdesiatminútovej stopáže sa mu zmestilo 13 skladieb z ktorých je plná osmička v angličtine. Album na hudobný trh uvádza singel „Kill The War“. Na albume je aj slovenská verzia tejto piesne pod názvom „Zastav boj“.
Na albume spolupracovali: Miloš „Dodo“ Doležal, Karel Adam, Daniel Haftein, Jaroslav Bartoň, Libor Matejčík, Erich Procházka, Karol Radvanský, Juraj Topor, Pavol Kvassay, Pavol Repa, Anton Popovič, Peter Krajniak, Rudolf Dac, Štefánia Kmiťová, Lucia Mlynariková, Peter Šesták, Viliam Trgo, Jana Šomošiová, Beáta Farkašová, Jarmila Frličková.
Lamia

Lamia (gr. Λαμία - Lamia; staršie:" Ζητούνι" - Zituni) je mesto, ležiace v Strednom Grécku, v kraji Fthiotida na križovatke dôležitých ciest. 
Dejiny.
Oblasť dnešného mesta je obývaná už od 5. tisícročia pred Kr. Spočiatku tu žili predgrécki Pelasgovia, neskôr okolo roku 2000 pred Kr. sa tu začínajú usadzovať grécki Achájci, ktorí v klasickom období, 5. storočia pred Kr. založili mesto Lamia, nazvali ho podľa rovnomennej Poseidónovej dcéry. Lamia sa stala hlavným mestom kraja Fthiotis a dôležitým centrom gréckej kultúry. V 2. stor. pred Kr. celé Grécko ovládli Rimania. Postupne sa tu začína rozmáhať kresťanstvo. Práve Lamia patrila k jedným z prvých na kresťanstvo obrátených gréckych miest. Už v polovici 1. stor. bolí mnohí z obyvateľov kresťania. Od roku 395 patrí Lamia Byzancii. 
V 6. stor. mesto pravdepodobne dobyli Slovania. Ďalšiu správu o meste máme až z roku 869, kedy sa už spomína ako "Zituna", čo je pravdepodobne meno buď arabského, alebo slovanského pôvodu. Od roku 1204 patrí mesto pod vládu európskych feudálov, potom sa prinavrátilo Byzancii a v 15. stor. ho dobyli Turci. Turci mesto volali "Iztin", čo ej skomolenie gréckeho "Zituna". V tejto dobe bola Zituna dôležitým obchodným centrom, usadili sa tu aj turecké rodiny. V roku 1826 bolo mesto oslobodené, počas Gréckej vojny za nezávislosť. Miestni Gréci potom vyhnali z mesta všetkých Turkov, ktorí utiekli do susedného kraja Tesália, ktorá stále patrila Turkom. Práve počas bojov za nezávislosť bol v Zituni zabitý grécky generál Athanasios Diakos, ktorý statočne bojoval proti tureckým vojskám v bitke pri neďalekých Thermopylách. Turci ho zajali a tu popravili. Po oslobodení Grécka sa mestu vrátilo jeho pôvodné, antické pomenovanie "Lamia". Mnoho obyvateľov susedných dedín sa neskôr presídlilo do Lamie, ktorá je dnes dôležitým mestom Grécka.
Katerini

Katerini (grécky: Κατερίνη) je mesto v centrálnej Macedónii v Grécku a hlavné mesto prefektúry Pieria. 
Katerini sa nachádza 50 km južne od Solúna na dôležitej ceste E75 do Atén a s viac ako 50-tisíc obyvateľmi je centrom regiónu Pieria. Vďaka svojej polohe pod bájnym Olympom je východiskom do turisticky obľúbených lokalít Korinos, Paralia, Olympiaki Akti či Dion.
Dudley „Red“ Garrett Memorial Award

Dudley „Red“ Garrett Memorial Award je každoročne udeľovaná trofej v American Hockey League, ktorú získava najlepší nováčik uplynulej sezóny. O držiteľovi trofeje hlasujú hráči a novinári. Trofej nesie meno Dudley Garretta, ktorý hral v AHL pokiaľ nešiel do Druhej svetovej vojny, kde padol.
Eddie Shore Award

Eddie Shore Award je udeľovaná každoročne najlepšiemu obrancovi sezóny AHL od sezóny 1958/59. Držiteľa určujú hráči a média. Trofej nesie meno legendárneho obrancu Eddie Shorea.
Bostonská Eddie Shore Award.
Jedna z výročných cien klubu NHL Boston Bruins tiež nesie názov Eddie Shore Award. Je udeľovaná hráčovi s najväčším herným odhodlaním.
Harry &quot;Hap&quot; Holmes Memorial Award

Hap Holmes Memorial Award je trofej, ktorá je udeľovaná každoročne brankárom mužstva American Hockey League, ktoré inkasovalo za základnú časť najmenej gólov zo súťaže. Podmienkou pre zisk trofeje je, že gólman nastúpi za klub aspoň v 25 zápasoch v základnej časti daného ročníku.
Do roku 1972 bolo podmienkou odchytať aspoň 50% zápasov základnej časti. Trofej sa udeľuje od sezóny 1947/48 a pomenovaná je po legendárnom brankárovi Hapu Holmesovi.